ทรัพย์สินที่ใช้ในการประกอบธุรกิจ

ลูกหนี้การค้า

ณ 31 ธันวาคม 2549 2550 และ 2551 บริษัท และบริษัทย่อย มีลูกหนี้การค้าสุทธิ ดังนี้

+------------------------+------+------+------+------+------+------+
| รายการลูกหนี้เช่าซื้อ        | 31   |      | 31   |      | 31   |      |
|                        | ธ.ค. |      | ธ.ค. |      | ธ.ค. |      |
|                        | 2549 |      | 2550 |      | 2551 |      |
+------------------------+------+------+------+------+------+------+
|                        | ลบ.  | %    | ลบ.  | %    | ลบ.  | %    |
+------------------------+------+------+------+------+------+------+
| มูลค่าก                  | 53   | 6    | 3    | 4.95 | -    | -    |
| ารขายเช่าซื้อตามสัญญาเช่าซื้อ | 3.27 | 9.10 | 0.08 |      |      |      |
+------------------------+------+------+------+------+------+------+
| รวมลูกหนี้เช่าซื้อ           | 77   | 10   | 60   | 10   | 50   | 10   |
|                        | 1.37 | 0.00 | 8.21 | 0.00 | 8.63 | 0.00 |
+------------------------+------+------+------+------+------+------+
| หัก: ดอกเบี้ยเช่าซื้อรอตัดบัญชี | 8    | 1    | 6    | 1    | 4    | 9.01 |
|                        | 9.32 | 1.58 | 2.10 | 0.21 | 5.82 |      |
+------------------------+------+------+------+------+------+------+
|  หัก: ค่าเผื่อหนี้สงสัยจะสูญ   | 31   | 4    | 40   | 6    | 38   | 7    |
|                        | 1.92 | 0.44 | 0.52 | 5.85 | 7.61 | 6.21 |
+------------------------+------+------+------+------+------+------+
| ลูกหนี้-สุทธิ               | 37   | 4    | 14   | 2    | 7    | 1    |
|                        | 0.13 | 7.98 | 5.59 | 3.94 | 5.20 | 4.78 |
+------------------------+------+------+------+------+------+------+

ปัจจุบัน บริษัท มีนโยบายการตั้งค่าเผื่อหนี้สงสัยจะสูญสำหรับลูกหนี้เช่าซื้อ (รายย่อยและตัวแทน)
ที่ระมัดระวังมากยิ่งขึ้นหากเปรียบเทียบกับนโยบายสำหรับปี 2545 และปีก่อนหน้า
ซึ่งค่าเผื่อหนี้สงสัยจะสูญสำหรับลูกหนี้เช่าซื้อรายย่อยคำนวณในอัตราร้อยละ 50
ของลูกหนี้เช่าซื้อที่ค้างชำระ 7-12 เดือน และสำรองเต็มจำนวนหากค้างชำระเกิน 12 เดือน
ในขณะที่ลูกหนี้เช่าซื้อ-ตัวแทนนั้น บริษัทได้ตั้งค่าเผื่อหนี้สงสัยจะสูญในอัตราร้อยละ 2 ของยอดขาย

เริ่มตั้งแต่ปี 2546 เป็นต้นมา บริษัทได้ตั้งค่าเผื่อหนี้สงสัยจะสูญจากลูกหนี้เช่าซื้อ
ทั้งรายย่อยและตัวแทน
โดยตั้งค่าเผื่อหนี้สงสัยจะสูญจากลูกหนี้เช่าซื้อโดยใช้รายงานอายุของลูกหนี้เป็นเกณฑ์
ซึ่งคำนวณจากลูกหนี้ตามสัญญาเช่าซื้อหักด้วยดอกผลเช่าซื้อรอตัดบัญชี
และพิจารณาจากประสบการณ์การเก็บเงินในอดีต การวิเคราะห์อายุลูกหนี้
และสถานะปัจจุบันของลูกหนี้ คงค้าง ณ วันที่ในงบดุลของกลุ่มบริษัท
โดยมีหลักเกณฑ์การตั้งค่าเผื่อหนี้สงสัยจะสูญดังนี้

+----------------------------+-----------------------------------------+
| ประเภทลูกหนี้                 | การตั้งค่าเผื่อหนี้สงสัยจะสูญ                    |
|                            |                                         |
|                            | (ร้อยละของลูกหนี้เช่าซื้อ                      |
|                            |                                         |
|                            | หลังหักดอกผลรอตัดบัญชี)                      |
+----------------------------+-----------------------------------------+
| ไม่ค้างชำระ                  | 1                                       |
|                            |                                         |
| ค้างชำระ 1 - 2 เดือน         | 2                                       |
|                            |                                         |
| ค้างชำระ 3 - 6 เดือน         | 25                                      |
|                            |                                         |
| ค้างชำระ 7 - 12 เดือน        | 50                                      |
|                            |                                         |
| ค้างชำระมากกว่า 12 เดือนขึ้นไป  | 100                                     |
+----------------------------+-----------------------------------------+

ในปี 2550 และปี 2551 นอกจากนโยบายที่กล่าวไว้ข้างต้น
บริษัทได้ตั้งค่าเผื่อหนี้สงสัยจะสูญ-สำรองทั่วไปสำหรับลูกหนี้เช่าซื้อ (รายย่อย, ตัวแทน, รถยนต์)
ตามสภาวะเศรษฐกิจเพิ่มอีก 31.20 และ 19.18 ล้านบาท ตามลำดับ

สำนักงาน

สำนักงานใหญ่

บริษัท มีอาคารสำนักงานใหญ่ ตั้งอยู่ที่ 121/68-69 ชั้น 21 อาคารอาร์เอสทาวเวอร์
ถนนรัชดาภิเษก แขวง
ดินแดง เขตดินแดง กรุงเทพมหานคร 10400

สาขา

บริษัทมีที่ดินและอาคารที่เคยเป็นสาขาอยู่ 2 แห่ง ที่เทพารักษ์ จ. สมุทรปราการ และที่จังหวัดสตูล
แต่มิได้ใช้ดำเนินการเป็นสาขาเนื่องจากมีพื้นที่เล็กไม่เหมาะสมกับการใช้เป็นสาขา
แต่ทางบริษัทจะให้ผู้อื่นทำการเช่าพื้นที่ดังกล่าว และในไตรมาส 4 ปี 2550
ได้จำหน่ายที่ดินและอาคารของ 2 สาขา ดังกล่าวข้างต้นแล้ว

-   ทรัพย์สินที่ดิน อาคารและสิ่งปลูกสร้างของบริษัทและบริษัทย่อย มีรายละเอียดดังนี้

+--------------------+---------+------------+------------+------------+
| รายการ             | ลักษณะ   | มูลค        |            |            |
|                    | กรรมสิทธิ์ | ่าตามบัญชีสุทธิ |            |            |
|                    |         | (ล้านบาท)   |            |            |
+--------------------+---------+------------+------------+------------+
|                    |         | 31 ธ.ค.    | 31 ธ.ค.    | 31 ธ.ค.    |
|                    |         | 2549       | 2550       | 2551       |
+--------------------+---------+------------+------------+------------+
| ที่ดิน                | เจ้าของ  | 7.70       | 5.06       | 22.62      |
|                    |         |            |            |            |
| อาคารและสิ่งปลูกสร้าง  | เจ้าของ  | 17.55      | 15.10      | 19.24      |
|                    |         |            |            |            |
| ส่วนปรับปรุงอาคาร     | เจ้าของ  | 0.02       | 0.02       | 0.66       |
+--------------------+---------+------------+------------+------------+
|                    |         |            |            |            |
+--------------------+---------+------------+------------+------------+
|                    |         |            |            |            |
+--------------------+---------+------------+------------+------------+
| รวม                |         | 25.27      | 20.18      | 42.52      |
+--------------------+---------+------------+------------+------------+

ยานพาหนะ

ตั้งแต่ปี 2550 เป็นต้นมา บริษัทได้หยุดปล่อยสินเชื่อใหม่สำหรับธุรกิจเช่าซื้อเครื่องใช้ไฟฟ้า
รวมทั้งหยุดการขายและเช่าซื้อรถแท็กซี่ โดยทางบริษัทจะเก็บเงินจากพอร์ตลูกหนี้เดิมเท่านั้น
ซึ่งอาศัยความร่วมมือระหว่างเครือข่ายของบริษัท ไมด้า แอสเซ็ท จำกัด (มหาชน) นั้น
บริษัทจะทำการขายรถยนต์ทั้งหมดที่ไม่จำเป็นต้องใช้ในการดำเนินงานติดตามหนี้
ปัจจุบันบริษัทได้ทำการขายรถยนต์ดังกล่าวไปแล้วทั้งหมดจะคงเหลือเฉพาะรถประจำตำแหน่งผู้บริหารที่จำเป็นเท่านั้น

สินค้าคงเหลือ

  ------------- -------------- --------------- ---------- ---------- ---------- ------------
  รายการ        ลักษณะกรรมสิทธิ์   มูลค่าตามบัญชีสุทธิ                         ภาระผูกพัน   
                               (ล้านบาท)                              (ล้านบาท)   

                               31 ธ.ค. 2549    31 ธ.ค.    31 ธ.ค.    จำนองกับ    วงเงินจำนอง
                                               2550       2551                  

  สินค้าคงเหลือ    เจ้าของ         15.52           -          -          -          -
  ------------- -------------- --------------- ---------- ---------- ---------- ------------

บริษัท สั่งซื้อสินค้ามาจาก บมจ. ไดสตาร์ อิเลคทริก คอร์เปอเรชั่น
ตามประมาณการจำนวนและประเภทของสินค้าที่คาดว่าจะจำหน่ายได้ภายในแต่ละเดือน
และจะจัดเก็บสินค้าไว้ในสาขาให้มีจำนวนน้อยที่สุด โดยตั้งแต่ ณ วันที่ 31 ธันวาคม 2550
เป็นต้นมา ไม่มีสินค้าเครื่องใช้ไฟฟ้าคงเหลือแล้ว

นโยบายการลงทุนในบริษัทย่อย บริษัทร่วม และบริษัทอื่น

ตามที่บริษัทได้หยุดการปล่อยสินเชื่อใหม่สำหรับเช่าซื้อเครื่องใช้ไฟฟ้า และรถแท็กซี่
โดยทางบริษัทจะเก็บเงินจากพอร์ตลูกหนี้เดิมเท่านั้น
ซึ่งทำให้บริษัทมีเงินสดจากการเก็บเงินของลูกหนี้ซึ่งจะสามารถลงทุนในธุรกิจอื่น
ปัจจุบันบริษัทจึงมีนโยบายที่จะลงทุนในธุรกิจต่าง ๆ โดยจะพิจารณาจากแนวโน้มอุตสาหกรรม
ลักษณะการประกอบธุรกิจ การบริหาร ความเสี่ยง
และผลตอบแทนที่ผู้ถือหุ้นของบริษัทจะได้รับเป็นสำคัญ โดยปัจจุบัน บริษัทมีการลงทุนในกิจการอื่น
และทรัพย์สินต่าง ๆ ที่สำคัญดังนี้

ณ วันที่ 31 ธันวาคม 2551 บริษัทมีเงินลงทุนในบริษัทย่อย ได้แก่ บริษัท ไดสตาร์เชน จำกัด (ซึ่งต่อมาได้เปลี่ยนชื่อเป็นบริษัท ซันไชน์ อินเตอร์เนชันแนล บิสสิเนส จำกัด) ในสัดส่วนร้อยละ 99.99 ของทุนจดทะเบียนชำระแล้วจำนวน 150 ล้านบาท ซึ่งเดิมดําเนินธุรกิจขายเชาซื้อสินคาประเภทเครื่องใชไฟฟาภายในบานเช่นเดียวกับบริษัท และปัจจุบันได้หยุดการปล่อยสินเชื่อใหม่แล้วเหมือนกับบริษัทด้วยเช่นกัน

ณ วันที่ 31 ธันวาคม 2551 บริษัทและบริษัทย่อยได้ลงทุนในหลักทรัพย์ของบริษัท เจนเนอรัล เอนจิเนียริ่ง จำกัด (มหาชน) (“GEN”) ซึ่งเป็นบริษัทจดทะเบียนในตลาดหลักทรัพย์ ซึ่งดำเนินธุรกิจผลิตวัสดุก่อสร้าง ในมีสัดส่วนการ ถือหุ้น ร้อยละ 22.19 ของทุนจดทะเบียนชำระแล้ว ส่งผลให้ GEN มีสถานะเป็นบริษัทร่วมของบริษัท

5.5.3. ณ วันที่ 22 มีนาคม 2550 บริษัท ลงทุนในบริษัท เจ.อาร์.ดีล จำกัด ในสัดส่วนร้อยละ 50 โดยการซื้อหุ้นสามัญเพิ่มทุนของบริษัท เจ.อาร์.ดีล จำกัด จำนวน 1,500,000 หุ้น ราคาหุ้นละ 100 บาท มูลค่าเงินลงทุน 150,000,000 บาท ตามความต้องการใช้เงินทุนของบริษัท เจ.อาร์.ดีล จำกัด อย่างไรก็ดี ในปัจจุบัน นับตั้งแต่วันที่ 23 กรกฎาคม 2550 เป็นต้นไป สัดส่วนการถือหุ้นของบริษัทในบริษัท เจ.อาร์.ดีล จำกัด ลดลงเหลือ 47.47% เนื่องจากการจดทะเบียนเพิ่มทุนจาก 300 ล้านบาท เป็น 316 ล้านบาท ซึ่งต่อมา ณ วันที่ 28 กันยายน 2550 บริษัท จดทะเบียนเพิ่มทุนอีกจำนวน 23.20 ล้านบาท จากทุนเดิม 316 ล้านบาทเป็นทุนใหม่ 339.20 ล้านบาท ทำให้สัดส่วนการถือหุ้นในบริษัท เจ.อาร์.ดีล จำกัด ลดลงเหลือ 44.22% ณ วันที่ 16 มกราคม 2551 สัดส่วนการถือหุ้นในบริษัท เจ.อาร์.ดีล จำกัด ลดลงเหลือ 38.64 % เนื่องจากบริษัทได้ขายหุ้นในบริษัท เจ.อาร์.ดีล จำกัด ให้บริษัทไมด้า แอสเซ็ท จำกัด(มหาชน) จำนวน 189,400 หุ้นในราคาหุ้นละ 105.59 บาท เป็นจำนวนเงิน 19.99 ล้านบาท 

อย่างไรก็ตาม เมื่อวันที่ 22 กันยายน 2551 บริษัทได้ลงทุนซื้อหุ้นในบริษัท เจ.อาร์.ดีล จำกัด
จากผู้ถือหุ้นเดิม คือ นายยุวพล พรประทานเวช เพิ่มเติมอีก 110,000 หุ้น
หรือคิดเป็นสัดส่วนร้อยละ 3.24 ในราคาหุ้นละ 130 บาท รวมมูลค่า 14.30 ล้านบาท
และเมื่อวันที่ 17 ธันวาคม 2551 จากผู้ถือหุ้นเดิม คือ นายชัยรัตน์ ศรีวิริยานนท์ เพิ่มเติมอีก
80,000 หุ้น หรือคิดเป็นสัดส่วนร้อยละ 2.36 ในราคาหุ้นละ 125 บาท รวมมูลค่า 10.00
ล้านบาท ทำให้ปัจจุบันบริษัทจึงถือหุ้นในบริษัท เจ.อาร์.ดีล จำกัด รวมทั้งสิ้น 1,500,600 หุ้น
คิดเป็นสัดส่วนร้อยละ 44.24

ทั้งนี้ สินทรัพย์ถาวรของบริษัท เจ.อาร์.ดีล จำกัด มีรายละเอียดดังนี้

  ----------------------------- -------------- --------------- -------- -------- ----------
  รายการ                        ลักษณะกรรมสิทธิ์   มูลค่าตามบัญชีสุทธิ                     ภาระผูกพัน
                                               (ล้านบาท)                          

                                               31 ธ.ค. 2549    31 ธ.ค.  31 ธ.ค.  
                                                               2550     2551     

  เครื่องใช้สำนักงาน                เจ้าของ         1.24            1.62     1.61     -

  รถยนต์                         เจ้าของ         4.07            0.66     0.28     -

  ส่วนปรับปรุงอาคาร                เช่า                            0.93     0.91     -

  โครงป้ายโฆษณาและงานระหว่างทำ    เจ้าของ                         222.23   247.88   -

  งานปรับปรุงและระบบไฟฟ้าโครงป้าย   เจ้าของ                         2.21     2.65     -

  รวม                                          5.31            227.65   253.33   -
  ----------------------------- -------------- --------------- -------- -------- ----------

ณ วันที่ 28 เมษายน 2550 บริษัท ได้ตกลงซื้อที่ดินร่วมกับบุคคลธรรมดามูลค่า 55 ล้านบาท โดยมีวัตถุประสงค์ที่จะนำที่ดินที่ซื้อไปพัฒนาและดำเนินธุรกิจร่วมกัน โดยบริษัท มีกรรมสิทธิ์ในที่ดินร้อยละ 64.36 บริษัทได้จ่ายชำระค่าที่ดินทั้งหมดแล้วเป็นจำนวนเงิน 35.40 ล้านบาท และวันที่ 1 สิงหาคม 2550 ที่ดินดังกล่าวได้จดทะเบียนในนามของบริษัทเป็นเจ้าของที่ดินแต่เพียงรายเดียว อย่างไรก็ตาม ตามเงื่อนไขในบันทึกข้อตกลงดังกล่าวกำหนดให้บุคคลธรรมดาที่มีสิทธิร่วมสามารถขายที่ดินดังกล่าวให้กับบุคคลภายนอกอื่นโดยนำผลกำไรจากการขายมาแบ่งปันกันตามสัดส่วนที่ตกลงกันหรือ บุคคลธรรมดาที่มีสิทธิร่วมซื้อที่ดินดังกล่าวไว้เองจะต้องจ่ายผลตอบแทนให้แก่บริษัท เป็นเงินจำนวน 3.5 ล้านบาท ภายใน 6 เดือนนับจากวันที่ทำบันทึกข้อตกลง ซึ่งหากพ้นกำหนดระยะเวลาดังกล่าวแล้ว บริษัทและบุคคลธรรมดาจะร่วมกันพัฒนาที่ดินและดำเนินธุรกิจร่วมกันโดยแบ่งผลกำไร ค่าใช้จ่ายต่างๆ ตามสัดส่วนของกรรมสิทธิ์ตามที่กล่าวข้างต้น (ราคาประเมินของที่ดิน คิดเป็นมูลค่า 63 ล้านบาท) ในวันที่ 27 ธันวาคม 2550 บริษัทได้รับโอนสิทธิทั้งหมดจากบุคคลธรรมดา โดยชำระค่าโอนสิทธิให้แก่บุคคลธรรมดาจำนวน 19.6 ล้านบาท ต่อมาในวันที่ 28 ธันวาคม 2550 บริษัทได้ทำสัญญาจะซื้อจะขายที่ดินบางส่วนซึ่งมีมูลค่า 27.9 ล้านบาทให้แก่บริษัทแห่งหนึ่งในราคาทุน และเมื่อวันที่ 2 มกราคม 2551 บริษัท ได้ตกลงทำสัญญาร่วมลงทุนและร่วมดำเนินธุรกิจ กับบริษัท บางแวก การ์เด้นโฮม จำกัด เพื่อร่วมกันพัฒนา ปรับปรุงที่ดินเพื่อทำการก่อสร้างอาคารและอาคารชุด หรืออสังหาริมทรัพย์อื่นใด เพื่อให้บริการ จัดจำหน่ายแก่บุคคลทั่วไป ในที่ดินส่วนที่เหลือจากการแบ่งขายแล้ว โดยจดทะเบียนกิจการร่วมค้าโดยใช้ชื่อว่า “กิจการร่วมค้า ดีอี-การ์เด้นโฮม” และกำหนดสัดส่วนของการลงทุนและแบ่งผลกำไรของบริษัทคิดเป็นร้อยละ 85 และส่วนของ บริษัท บางแวก การ์เด้นโฮม จำกัด คิดเป็นร้อยละ 15 

อย่างไรก็ตาม ภายหลังจากที่บริษัทได้ศึกษาโครงการร่วมลงทุนดังกล่าวอย่างรอบคอบแล้ว
เห็นว่าบริษัทไม่มีบุคลากรที่มีความรู้และประสบการณ์ในด้านการพัฒนาอสังหาริมทรัพย์
ที่ประชุมคณะกรรมการของบริษัทจึงได้มีอนุมัติขายกรรมสิทธิ์ในที่ดินส่วนของบริษัท
โดยได้มีการทำสัญญาจะซื้อจะขายที่ดินส่วนที่เหลือ มูลค่าตามบัญชี 27.14 ล้านบาท ให้บุคคล 2
กลุ่มคือ บริษัท ไมด้า แอสเซ็ท จำกัด (มหาชน) และบุคคลอื่น เป็นจำนวนเงิน 23.07 ล้านบาท
คิดเป็นมูลค่าร้อยละ 85 ของราคาทุน และคิดส่วนที่เหลือเป็นของบริษัท บางแวก การ์เด้นโฮม
จำกัด ซึ่งปัจจุบันอยู่ระหว่างดำเนินการเพื่อโอนกรรมสิทธิ์ในที่ดินดังกล่าว
ซึ่งคาดว่าจะแล้วเสร็จภายในไตรมาส 1 ปี 2552 นี้ ซึ่งจะทำให้บริษัทได้รับเงินสด
และสามารถใช้ลงทุนในธุรกิจอื่นได้ ต่อไป